1551. ИЗДАВАНЕ НА РАЗРЕШЕНИЕ ЗА ПРОДЪЛЖИТЕЛНО ИЛИ ПОСТОЯННО ПРЕБИВАВАНЕ НА ЧЛЕН СЕМЕЙСТВО НА ГРАЖДАНИ НА ЕС, КОЙТО НЕ Е ГРАЖДАНИН НА ЕС


· Орган, който предоставя административната услуга – директора на дирекция „Миграция и директорите на ОДМВР.
· Звено за административно обслужване, приемащо документите и предоставящо информация за хода на преписката – Дирекция „Миграция“, гр.София бул.Кн.Мария Луиза 48, migration@mvr.bg, работно време от 08.30 до 17.30, тел. 029822968 или група „Миграция“ при ОДМВР Хасково гр.Хасково, бул.България № 85, haskovо@mvr.bg, работно време от 08.30 до 17.30, тел.038/640 394, 038/640 396
· Начин на заявяване на услугата – лично със заявление на гише в дирекция „Миграция“ или сектори/групи „Миграция“ при ОДМВР.
· Срок на действие на документа до 10 години.
· Орган, осъществяващ контрол върху дейността на органа по предоставянето на услугата – горестоящия административен орган.
· Ред, включително срокове за обжалване на действията на органа по предоставянето на услугата – по административен и съдебен ред. Индивидуалния административен акт може да бъде обжалван по реда на Административно процесуалния кодекс в 14 дневен срок от връчването му по административен ред пред по-горестоящия  административен орган и по съдебен ред пред съответния Административен съд.
· Електронен адрес за предложения във връзка с услугата - migration@mvr.bg, haskovо@mvr.bg
· Начини на получаване на резултата от услугата лично на гише в дирекция „Миграция“ или сектори/групи „Миграция“ при ОДМВР.



1. Правно основание:

чл. 9а, чл.10, чл.12 и чл.19 от Закона за влизането, пребиваването и напускането на Република България на гражданите на Европейския съюз. 
Срок за подаване: Заявлението се подава в срок три месеца от датата на влизането на лицето в Република България. 
Срок за разглеждане: В срок до три месеца. 
Необходими документи: 
Лицето подава заявление до дирекция "Миграция" - МВР, СДВР или областните дирекции на МВР за издаване съответно на разрешение за пребиваване съгласно Регламент (ЕО) № 1030/2002 на Съвета от 13 юни 2002 г. относно единния формат на разрешенията за пребиваване за гражданите на трети страни или на карта за пребиваване, издадена съгласно Регламент (ЕС) 2019/1157, като в поле /10/ се изписва "Член на семейството ЕС член 10 ДИР 2004/38/ЕО", за което незабавно му се издава временно документ.



Към заявлението се прилагат:
1. валиден паспорт;
2. документ, който удостоверява, че лицето е член на семейството на гражданин на Европейския съюз;
3. документ за продължително пребиваване на гражданина на Европейския съюз, чийто член на семейството е, когато това е необходимо;
4. документ за платена държавна такса.

Чл. 45а. (1) За издаване на удостоверение за продължително или постоянно пребиваване на гражданин на ЕС, на гражданин на държава - страна по Споразумението за Европейското икономическо пространство (ЕИП), на гражданин на Конфедерация Швейцария и членовете на семейството му, които са граждани на ЕС, на държава - страна по Споразумението за ЕИП, или на Конфедерация Швейцария и на член на семейството на гражданин на Европейския съюз, който не е гражданин на Европейския съюз - за издаване на временно удостоверение, се събира такса 3,58 евро.

(2) При искане на лицето за издаване на документ за продължително пребиваване или за издаване на документ за постоянно пребиваване на картов носител съгласно Регламент (ЕС) 2019/1157 се събира такса 15,34 евро.

(3) Таксата по ал. 2 се събира и за издаване на разрешение за пребиваване на продължително или постоянно пребиваващ член на семейството на гражданин на ЕС, който не е упражнил правото си на свободно придвижване, с отбелязване "член на семейство", на разрешение за пребиваване на продължително или постоянно пребиваващ член на семейството на гражданин на ЕС с отбелязване "бенефициент съгласно чл. 3, параграф 2 от Директива 2004/38/ЕО" и на "карта за пребиваване на член на семейството на гражданин на Съюза" на продължително или постоянно пребиваващ член на семейство на гражданин на ЕС, който не е гражданин на ЕС и който е упражнил правото си на свободно придвижване.

Чл. 45г. (1) Освобождават се от заплащане на такса при издаване на първи документ по чл. 45а лицата до 16-годишна възраст.

(2) Освобождават се от заплащане на такса за издаване на документ по чл. 45а лицата, навършили 70-годишна възраст.


Чл. 45б. За бързо издаване на документите по чл. 45а съответната такса се заплаща с увеличение два пъти, когато по искане на лицето услугата се извършва в срок до 3 работни дни.


